ΔΙΔΩ ΣΩΤΗΡΙΟΥ : Όταν πρωτοκατέβηκα στη Σμύρνη. | αἰέν ἀριστεύειν\n← Η αφύπνιση της σεξουαλικότητας του αγοριού.\nΤο μυστήριο όσων γεννήθηκαν έως το 1985… →\nἈναρτήθηκε στὶς 13 Ἰανουάριος 2016 ἀπὸ τὸν/τὴν filvagiakayahoogr\nΆποψη της προκυμαίας της Σμύρνης σε επιστολικό δελτάριο πριν από το 1919\nΣεπτέμβρης ήταν του 1910, όταν πρωτοκατέβηκα στη Σμύρνη. Θυμούμαι πόσο σκιάχτηκα* μόλις βρέθηκα μοναχός σε μια τόσο μεγάλη πολιτεία. Άγνωστοι, αλλιώτικοι ανθρώποι, άγνωστα και τα σοκάκια. Κανένα δεν ήξερα και κανένας δε μ’ ήξερε να με καλωσορίσει• ένιωθα σαν το ξεριζωμένο δεντρί.\nΑκούμπησα σ’ ένα χάνι* το τρίχινο ζεμπίλι* με τις αλλαξιές και τα φαγώσιμα που μου ‘δωκε η μάνα μου, και βγήκα ν’ ανταμώσω το σταφιδέμπορα που θα μ’ έπαιρνε στη δούλεψή του. Με την αντρέσα* στο χέρι, με τα πρώτα παπούτσια που φόραγα στη ζωή μου να με στενεύουνε, με το ντρίλινο* φράγκικο*πανταλόνι, κάπως κοντό για τις μακριές κανάρες* μου, να με κόβει κι αυτό στον καβάλο, περπατούσα, άτσαλα, δειλά. Ωστόσο ήμουνα περήφανος για το νέο σουλούπι* μου και κάθε τόσο έσκυφτα και καθάριζα με το χέρι τα παπούτσια μου κι έριχνα κλεφτές, φοβισμένες ματιές ολούθε* ν’ αντιληφθώ πού βρίσκομαι κι αν με προσέχουν οι περαστικοί.\nΣτάθηκα άκρη άκρη στο μουράγιο, βόλεψα τα χέρια μου στις τσέπες κι έμεινα εκειδά εντυπωσιασμένος. Τα κύματα ανεβοκατεβαίνανε και καθώς ένιφταν* τις μαλτεζόπετρες σκορπούσανε μια ανεσημιά* που μοσκοβόλαγε θαλασσινά. Μύδια, εκατομμύρια μύδια ήταν σφηνωμένα πάνω στις σιδερένιες τραβέρσες* που συγκρατούσαν τις Σκάλες. Αυτές οι Σκάλες, η Εγγλέζικη Σκάλα, η Καινούρια Σκάλα, η Μακριά Σκάλα, λες κι ήταν τα χέρια του μεγάλου λιμανιού. Εδώ γινόταν το μπάρκο• * έφευγε ο βλογημένος καρπός της Ανατολής για τις ξένες χώρες κι έμπαινε το χρυσάφι. «Λέγε, Εμμανουήλ, τι γνωρίζεις διά το χρυσόμαλλον δέρας;» Δάσκαλε, δε σ’ αποκρίθηκα κατά που πρόσμενες κείνη τη μέρα. Τώρα όμως εδώ καταλαβαίνω την ερώτησή σου, ζωντανεύουν μπρος στα μάτια μου όλες οι ιστορίες που μου διηγήθηκες, καθαρές, στρωτές, παρμένες θαρρείς από τη Χρηστομάθειά* μας. Όμως από κοντά έρχονται χορεύοντας κι οι ζωηρές ιστορίες που άκουσα για τη Σμύρνη από τον παιχνιδιάτορα* το Χρίστο. Τις έλεγε στα πανηγύρια μας κρούοντας το σάζι* του, ένα μακρύ ίσαμ’ ένα μέτρο όργανο, που λαλούσε σαν Θεός και μεις τα παιδιά λαχταρούσαμε: «Αχ, πότε θα τηνε γνωρίσουμε τούτη την πολιτεία!».\nΌταν ήμουνα πολύ μικρός και πήγαινα με τη μάνα μου στην εκκλησιά σκιαζόμουνα να βλέπω ζωγραφισμένο στον τρούλο το πελώριο μάτι του Θεού. Τώρα ήθελα να γίνω ένα τέτοιο μάτι να τα δω όλα μονομερίς. Και να γίνω κι ένα πελώριο αφτί, ν’ακουμπήσω στον κόρφο τούτης της πολιτείας, ν’ακούσω την καρδιά της. […]\nΟι άνθρωποι στη Σμύρνη μιλούσανε όλοι ελληνικά, ακόμα κι οι Τούρκοι κι οι Λεβαντίνοι κι οι Οβραίοι κι οι Αρμεναίοι. Στο Φραγκομαχαλά ωστόσο, πολλά μεγάλα καταστήματα είχανε ξενικά ονόματα που δεν τα καταλάβαινα: «Κοντουάρ», «Λουβρ», «Μπον μαρσέ», «Παραντί ντε Νταμ» κι άλλα. Και τι δεν έβρισκες σε τούτα τα μαγαζιά! Από παραδείσια φτερά για τα μαλλιά των γυναικών, μέχρι σκαρπίνια* για Σταχτοπούτες. Και παιχνίδια, όμορφα κουρντιστά παιχνίδια! Πόσο ευτυχισμένα θα ‘πρεπε να ‘ναι εδώ τα παιδιά και πόσο παραχαϊδεμένες οι γυναίκες!\nΤράβηξα ίσια στην Αγια-Φωτεινή κι άναψα στη χάρη της το κεράκι που μου παράγγειλε η μάνα μου. Κι ύστερα καρφώθηκα να βλέπω και να μη χορταίνω το καμπαναριό. Είκοσι μέτρα μπόι, τέσσερα πατώματα, όλο μάρμαρο. Κι ανάγλυφος ο Χριστός να κάθεται στο πηγάδι και να τα λέει με τη Σαμαρείτιδα. Κι οι καμπάνες φανταχτερές, γλυκόλαλες, δώρο των μεγάλων δουκώνε της Ρωσίας, και κατάκορφα, στον τρούλο, ο χρυσός σταυρός να λάμπει στον ήλιο, παρηγοριά και σκέπη για τους ραγιάδες, που το ‘χαν καύχημα, γιατί ο σταυρός έστεκε πιο ψηλά από την ημισέληνο που ήταν στημένη στο μιναρέ του Ισάρ τζαμί.\nΕκειδά πλάι στον περίβολο της Αγια-Φωτεινής βρήκα και την Ευαγγελική Σχολή. Είχα κάνει όνειρο να μπω εδώ μέσα, κι ο δάσκαλός μου ο Πυθαγόρας Λάριος με σιγοντάριζε.* Μα ο πατέρας μου τόνε πρόγκηξε: «Κυρ δάσκαλε, να με συμπαθάς. Αεροκοπανιτζή* δεν τόνε θέλω τον υγιό μου. Εμείς είμαστερεσπέρηδες* και χρειαζούμαστε χέρια.».\nΜόλις άκουσα την καμπάνα της Αγια-Φωτεινής να χτυπάει δώδεκα, τινάχτηκα. Μπρε για πότε μεσημεριάστηκα; Είπα να βιαστώ, να τρέξω για τη δουλειά, μα θυμήθηκα πως δεν είχα να δώσω λόγο σε κανένα, μιας κι ήμουνα, για πρώτη φορά, αυτεξούσιος, και τότες μ’ έπιασε τρελή χαρά. Χώθηκα μέσα στο πλήθος, στο τσαρσί* κι έπινα τσιτσιμπίρια και σερμπέτια* κόκκινα και πράσινα «μπουζ-γκιμπί, κεκίκ-σουγιού»,* και χαιρόμουνα που σπαταλούσα τα λίγα τεσσαράκια που μου ‘βαλε στην τσέπη η μάνα μου, κρυφά απ’ τον πατέρα.\nΎστερα κάτι με σταμάτησε• ο χωριάτης στιμέρνει* τον ακριβοκερδισμένο παρά. Κι είπα να πάω κατευθείαν στο μαγαζί του κυρ Μιχαλάκη Χατζησταυρή, να σιγουρέψω τη θέση μου και συνεχίζω έπειτα το σουλάτσο.*\nΤόνε βρήκα τον κυρ φατόρο* πάνω στην άψα* της δουλειάς. Τέτοιες μέρες που κατέβαιναν οι χωριάτες να πουλήσουνε τη σοδειά τους, οι εμπόροι δεν κλείνανε. Μόλις μπήκα στο στενόμακρο μαγαζί με τα πολλά πατάρια, με πήρε από τη μύτη η γνώριμη γλυκόστυφη μυρουδιά της σταφίδας και του σύκου. Ο Χατζησταυρής στεκότανε καταμεσής και ζύγιαζε, όλο φροντίδα.\nΕργάτες με χαμαλίκες* στην πλάτη μπαινοβγαίνανε από το πίσω πορτί, όπου ήταν το ντάμι• * εκεί αφήνανε τις καμήλες, τουςαραμπάδες,* τα γαϊδούρια και τις βοϊδάμαξές τους. Δυο ξυπόλητοι χαμάληδες, με δασά γυμνά τα στήθια, σήκωναν στον ώμο τη μανέλα* που πάνω κει κρεμόταν το καντάρι.* Ο Χατζη- σταυρής μ’ ολοστρόγγυλη κοιλίτσα, διπλά προγούλια και ολοκόκκινα, σαν βουτυρωμένα, μάγουλα ξεφώνιζε τις οκάδες.* Είχε μάτι ξύπνιο που σπίθιζε κι έπαιζε ολούθε ακούραστο.\nΤα χέρια και τα ποδάρια του, πολύ αδύνατα ανάλογα με το σώμα, τον κάνανε να μοιάζει με βάτραχο. Όλες οι κινήσεις του και η σβελτάδα* του κι οι τρόποι του δείχνανε πως είχε δουλέψει κι η αφεντιά του παραγιός.* Και τόντις,* όπως έμαθα αργότερα, παραγιός ήτανε κάποτες, μα ήξερε σου λέει ν’ αρπάζει την περίσταση και συνεταιρίστηκε με το Σελήμ εφέντη και πατούσανε κι οι δυο, με το ελεύθερο, πάνω σε καρδιές και σε πορτοφόλια, κι από κει και πέρα τα βολέψανε κι έρεε το χρήμα.\nΠλησίασα τον κυρ Μιχαλάκη, του μίλησα θαρρετά, του ‘δωκα και το συστατικό γράμμα που είχα από τη δημογεροντία* του χωριού μας. Αυτό το γράμμα πολύ τον εκολάκεψε, γιατί τ’ άρεζε να τον υπολογίζουνε οι ισχυροί. Με ξέταξε με ματιά που τρύπωσε ίσαμε την ψυχή.\n– Ναι, ξέρω, έκανε, μου μίλησαν κι άλλοι για σένα. Θα σε κρατήσω. Με βολεύει που ξέρεις τα τούρκικα. Αύριο πρωί έλα να πιάσεις δουλειά, να σε δοκιμάσω και τα ξαναλέμε για την πλερωμή.\nΌταν βγήκα έξω πετούσα από χαρά• αν είχα μουστάκι θα το ‘στριβα, τόσο ένιωθα άντρας. Τώρα μπορούσα να χαρώ τη μέρα μου, την πρώτη και μοναδική λεύτερη και ξέγνοιαστη μέρα της ζωής μου.\nΏρες ολόκληρες τριγύριζα μέσα στα μπεζεστένια* και στα σοκάκια της Σμύρνης, ίσαμε που με βρήκε η νύχτα. Εργάτες με μακριά ραβδιά ανάβανε τα φανάρια του γκαζιού. Ομορφοστολισμένες κυράδες κατεβαίνανε με τις καρότσες τους για τις λέσχες, τα προβέγγερα και τις «γιαβάν σουπέδες».*Κοπέλες ξεντεκολτεδιασμένες,* μελαψές και πεταχτές σεργιανούσανε, γελούσανε, κορτάρανε. Ζευγάρια εύθυμα αγοράζανε λουλούδια. Στα καφενεία παίζανε μουσικές, τραγουδούσανε πολιτάκια και γκαρσόνια πηγαινοφέρνανε δίσκους με καραφάκια και μεζέδες. Η προκυμαία μοσχοβολούσε ούζο, αγγουράκι, τηγανητό κρέας και θαλασσινά. Μασουλίζανε οι καθιστοί, κι οι σουλατσαδόροι σπόρους,τσεμπλεμπούδες,* παγωμένα αμύγδαλα, λιμπινάρια,* μα και γλασσάδες* και ζαχαρωτά και γλειφιτζούρια.\nΤα σπίτια, ακόμα και στους απόμακρους μαχαλάδες, ανοιχτά, συντροφεμένα. Στις πόρτες καθισμένες φαμελιές* είχαν στρωμένο εύθυμο λακιρντί.* Δε μου ‘κανε καρδιά να πάω για ύπνο. Είχα μόλις γνωριστεί με τη Σμύρνη και μου φαινότανε πως γεννήθηκα κι έζησα εδώ τα δεκάξι χρόνια της ζωής μου. Όταν έπεσα να κοιμηθώ, στριφογύριζα και της μίλαγα σαν ερωτευμένος. “Είσαι όμορφη, το ξέρεις; Είσαι πολύ όμορφη!”\nΕδώ στη Σμύρνη θα μπορούσα να κάνω όνειρα, όσα όνειρα ήθελα, δίχως να τρώω ξύλο…\n* σκιάχτηκα: φοβήθηκα * χάνι: πανδοχείο * ζεμπίλι: σάκος * αντρέσα: διεύθυνση * ντρίλινο: από φτηνό βαμβακερό ύφασμα *φράγκικο: γαλλικό * κανάρες: μακριά πόδια (κανιά) * σουλούπι: εμφάνιση * ολούθε: παντού * τράμια: μέσα μεταφοράς, τραμ* σαματάς: θόρυβος * ένιφταν: έπλεναν * ανεσημιά: ανάσα * τραβέρσες: στηρίγματα * μπάρκο: φόρτωση του εμπορεύματος στα πλοία * Χρηστομάθεια: διδακτικό βιβλίο με ηθοπλαστικά διηγήματα * παιχνιδιάτορας: οργανοπαίκτης * σάζι: κρουστό μουσικό όργανο * σκαρπίνια: παπούτσια * σιγοντάριζε: ενθάρρυνε * αεροκοπανιτζής: αργόσχολος * ρεσπέρηδες: αγρότες *τσαρσί: αγορά * τσιτσιμπίρια και σερμπέτια: αρωματικά ποτά * «μπουζγκιμπί, κεκίκ-σουγιού»: παγωμένοι χυμοί *στιμέρνει: εκτιμά, υπολογίζει * σουλάτσο: περίπατος * κυρ φατόρο: το αφεντικό * άψα: ένταση * ντάμι: ζυγαριά *αραμπάδες: κάρα * μανέλα: μοχλός * καντάρι: ζυγαριά * οκά: μονάδα βάρους * σβελτάδα: γρηγοράδα * παραγιός: βοηθός τεχνίτη, υπηρέτης * τόντις: πραγματικά * δημογεροντία: αιρετοί άρχοντες της ελληνικής κοινότητας * μπεζεστένια: στεγασμένες αγορές * προβέγγερα και «γιαβάν σουπέδες»: εσπερινές κοινωνικές συγκεντρώσεις για ψυχαγωγία *ξεντεκολτεδιασμένες: με αποκαλυπτικά ντεκολτέ * τσεμπλεμπούδες: στραγάλια * λιμπινάρια: σπόρια από λούπινα *γλασσάδες: παγωτά * φαμελιές: οικογένειες * λακιρντί: κουβέντα, κουτσομπολιό


Η Ιωάννα Παλιοσπύρου για το βιτριόλι στη Μονή Πετράκη: «Σκέφτηκα τα δικά μου σκισμένα και ματωμένα ρούχα και τον πόνο…»\n26-06-2021 • 12:19μμ\n«Πρέπει οπωσδήποτε να υπάρξει αυστηρότερος έλεγχος ως προς την προμήθεια τέτοιων επικίνδυνων χημικών ουσιών», ξεσπά η Ιωάννα\nΣοκ, ταχυκαρδία και ταύτιση ένιωσε η Ιωάννα Παλιοσπύρου μόλις πληροφορήθηκε την επίθεση με βιτριόλι στη Μονή Πετράκη από τον 37χρονο ιερέα.\nΆλλωστε δεν έχει περάσει και τόσος πολύς καιρός από τον Μάιο του 2020, όταν όλη η Ελλάδα έπαθε σοκ στο άκουσμα της επίθεσης με βιτριόλι που δέχθηκε και η ίδια στην Καλλιθέα.\n«Αρχικά δεν μπορούσα να το πιστέψω. Με ενημέρωσε κάποιος γνωστός μου και ρωτούσα ξανά και ξανά για να επιβεβαιώσω πως κατάλαβα σωστά. Οι εικόνες με τα ράσα και τα αίματα με σόκαραν και αμέσως σκέφτηκα τα δικά μου σκισμένα και ματωμένα ρούχα και τον πόνο που ένιωθα εκείνη τη στιγμή», λέει μεταξύ άλλων στη γραπτή συνέντευξη που έδωσε στον ΑΝΤ1.\nΚαι περιγράφει: «Ένιωσα ταχυκαρδία. Η ταύτιση είναι αναπόφευκτη και δυστυχώς επίπονη για εμένα. Από ό,τι ενημερώθηκα, ευτυχώς δεν κινδύνεψε η ζωή κάποιου ανθρώπου. Δεν θα μπορέσω ποτέ να μπω στην λογική αυτών των εγκλημάτων».\nΗ Ιωάννα κάνει έκκληση να βρεθεί τρόπος ώστε να αποκλειστεί η πρόσβαση σε επικίνδυνες χημικές ουσίες, όπως το βιτριόλι, στο καθένα: «Πρέπει οπωσδήποτε να υπάρξει αυστηρότερος έλεγχος ως προς την προμήθεια τέτοιων επικίνδυνων χημικών ουσιών. Και στην περίπτωση μη εγκεκριμένης χρήσης τους, οι ποινές να είναι βαρυσήμαντες και μεγαλύτερες από αυτές που ισχύουν αυτή τη στιγμή. Οι ζημιές που προκαλούν είναι ανεπανόρθωτες και πολύ σοβαρές. Δεν είναι τυχαίο πως η ΕΕ πλέον έχει συμπεριλάβει αυτή την ουσία, το βιτριόλι, στη λίστα ουσιών, που εάν βρεθεί στην κατοχή κάποιου, ο ίδιος ελέγχεται και μπορεί να χαρακτηριστεί τρομοκράτης».\nΑυτό είναι βέβαιο. Και μάλιστα άμεσα. Θα πρέπει όλοι μας να ενώσουμε τις φωνές μας μέχρι να ακουστούμε, ώστε επιτέλους οι αρμόδιοι να μεριμνήσουν για αυτό. Τι άλλο πρέπει να συμβεί; Στα χέρια κάποιων, λειτουργεί ως ένα επικίνδυνο όπλο. Δεν θα κάναμε το ίδιο για ένα πιστόλι ή ένα μαχαίρι; Πρέπει οπωσδήποτε να υπάρξει αυστηρότερος έλεγχος ως προς την προμήθεια τέτοιων επικίνδυνων χημικών ουσιών. Και στην περίπτωση μη εγκεκριμένης χρήσης τους, οι ποινές να είναι βαρυσήμαντες και μεγαλύτερες από αυτές που ισχύουν αυτή τη στιγμή. Οι ζημιές που προκαλούν είναι ανεπανόρθωτες και πολύ σοβαρές. Δεν είναι τυχαίο πως η Ευρωπαϊκή Ένωση πλέον έχει συμπεριλάβει αυτή την ουσία, το βιτριόλι, στη λίστα ουσιών, που εάν βρεθεί στην κατοχή κάποιου, ο ίδιος ελέγχεται και μπορεί να χαρακτηριστεί τρομοκράτης.


Προλοθεραπεία - Ιατρείο Πόνου\nΠρολοθεραπεία είναι η έκχυση κάθε ουσίας που προάγει την ανάπτυξη των φυσιολογικών κυττάρων, ιστών και οργάνων. Προλοθεραπεία γίνεται σε όλα τα νοσοκομεία, αλλά όχι με το όνομα προλοθεραπεία: ένα παράδειγμα είναι η ένεση των ερυθρών – η διέγερση ανάπτυξης των κυττάρων του αίματος (ερυθροποίηση) σε ασθενείς με αναιμία.\nΟι τρεις τύποι Προλοθεραπείας είναι:\n1. Έγχυση αυξητικού παράγοντα\nΈγχυση ενός αυξητικού παράγοντα (μια σύνθετη πρωτεΐνη που ξεκινά την ανάπτυξη). Επίσης, υπό έρευνα καλλιέργεια κυττάρων χόνδρου και αναπτυσσόμενοι νεοπλάστες.\n2. Αυξητικός Παράγοντας διέγερσης – Προλοθεραπείας\nΕίναι ένεση ενός διαλύματος ή ουσίας που προκαλεί τον οργανισμό να παράγει αυξητικούς παράγοντες, όπως αυτοί των αιμοπεταλίων. Αυξητικοί παράγοντες που προέρχονται από τα αιμοπετάλια είναι:\nΑυξητικός παράγοντας (PDGA)\nΑυξητικός παράγοντας μετασχηματισμού B (TGFB)\nΕπιδερμικός αυξητικός παράγοντας EGF\nΒασικός αυξητικός παράγοντας ινοβλαστών (BFGF)\nΣυνδετικός παράγοντας ανάπτυξης ιστού CTGF\n3. Φλεγμονώδης προλοθεραπεία\nΜια ένεση που προκαλεί ενεργοποίηση του καταρράκτη αντιδράσεων που παράγουν αυξητικούς παράγοντες. Ο παραγόμενος νέος συνδετικός ιστός κολλαγόνου που παράγεται με την προλοθεραπεία ωφελεί στις κάτωθι παθήσεις:\nΟστεοαρθρίτιδα αρθρώσεων αντίχειρα και ακρόχειρος


Δεν είναι το τέλος της Κυπριακής Δημοκρατίας\nΑναμφισβήτητα, τόσο το πλαίσιο Κουτιέρες, όσο και η πρόσφατη έκθεσή του, είναι ακόμα ένα βήμα προς την κατεύθυνση της Ανανικής εκτέλεσης της Κυπριακής Δημοκρατίας. Το πρόβλημα δεν είναι πλέον διαπραγματευτικό, αλλά πρόβλημα στρατηγικής προσέγγισης. Κάτι που δυστυχώς οι ΔΥΣΑΚΕΛ-ικες διακυβερνήσεις στερούνται.\nΕπειδή όποτε ανοίξουμε το στόμα μας για αλλαγή στρατηγικής, μας λένε, σας απάντησε ο λαός στις εκλογές, να τους πούμε ότι δεν κέρδισαν τις εκλογές, αλλά τις έκλεψαν. Με ψέματα και καλπονοθεία. Τα ψέματα τα ζούμε στην καθημερινότητα του καταρρέοντος «success story», δε Συνεργατισμό, για την δε καλπονοθεία η απλή ανάγνωση των ψήφων, και ο αυθορμητισμός των συναγερμικών να ψηφίσουν Μαλά στον πρώτο γύρο, αποδεικνύουν του λόγου το αληθές.\nΗ Νέα μας Στρατηγική για το Κυπριακό πηγάζει από το ΟΧΙ του 76% του Κυπριακού λαού, που μας είπαν ότι δεν δέχονται εκ περιτροπή προεδρία, εποίκους, τους καταχραστές των περιουσιών μας, και τα τόσο άλλα που συμφώνησαν για εμάς, χωρίς εμάς, οι Χριστόφιας και Αναστασιάδης.\nΧρειαζόμαστε επιθετική διπλωματία, η οποία να εκθέτει τόσο την Τουρκία, όσο και τους Τ/Κ και τον κάθε κ. Ακιντζί, οι οποίοι επιδιώκουν την διάλυση της Κυπριακής Δημοκρατίας. Αναγνωρίζει ή όχι ο κ. Ακιντζί την Κυπριακή Δημοκρατία; Εάν όχι γιατί συνομιλούμε μαζί του; Οι Τ/Κ αναγνωρίζουν την Κυπριακή Δημοκρατία ή όχι; Εάν ναι, πρέπει να σέβονται και να τηρούν τους νόμους και το σύνταγμά της. Έστω και εάν αυτό χρήζει αλλαγών. Δεν μπορούν από την μία να καπηλεύονται τις περιουσίες των συμπολιτών τους με τις ευλογίες των κανονιοφόρων του Αττίλα, και από την άλλη να παραπονιόνται ότι ζουν στην απομόνωση. Στην απομόνωση ζουν με την δική τους επιλογή, και όχι λόγο οποιουδήποτε φραγμού ή περιορισμού που έχει βάλει η Κυπριακή Δημοκρατία. Ας επιλέξουν λοιπόν. Ελεύθεροι ευρωπαίοι πολίτες σε μια κοινή και αδιαίρετη πατρίδα, χωρίς στρατούς κατοχής και πατρόνους, ή όμηροι του βαθιού τουρκικού κράτους, για χάριν των λαφύρων της Εισβολής ;\nΟι ενδοκοινοτικές συνομιλίες είναι ανοιχτού τέλους, αλλά και να έρθει το τέλος χωρίς λύση, δεν είναι το τέλος της Κυπριακής Δημοκρατίας. Εάν έχουμε προετοιμάσει σωστά το έδαφος για μία τέτοια εξέλιξη, το τέλος των ενδοκοινοτικών συνομιλιών, δεν πρέπει να μας φοβίζει. Κανένα έγκλημα δεν γέννησε δίκαιο, ιδικά όταν πρόκριτε για έγκλημα πολέμου. Το τέλος του διαλόγου δεν φέρνει την ντε-γιούρε αναγνώριση του κατοχικού εκτρώματος. Το αντίθετο. Η μονή νομιμότητα που μένει στο τραπέζι μετά το ναυάγιο των συνομιλιών είναι η Κυπριακή Δημοκρατία, όπως είναι αναγνωρισμένη σήμερα από τον ΟΗΕ και το διακρατικό σύστημα, όπως είναι ενταγμένη στην ΕΕ.\nΚαι τότε, αυτή η Κυπριακή Δημοκρατία, θα έχει κάθε δικαίωμα να δώσει, από μόνη της, την λύση που θεωρεί σωστή. Και όταν η λύση αυτή είναι σύμφωνη μα το Διεθνές Δίκαιο και το Ευρωπαϊκό Κεκτημένο, κανείς δεν μπορεί να την αμφισβητήσει ούτε και να την προσβάλει με επιτυχία.\nΚαι το μόνο πρόβλημα που θα παραμένει στο τραπέζι θα είναι, η παράνομη κατοχή ευρωπαϊκής χώρας από την Τουρκία.\nΥ.Γ. Άσχετα με τα ποιο πάνω. Επειδή πολλά ακούγονται για την ποιότητα των υπηρεσιών στα κρατικά νοσηλευτήρια. Πρόσφατα είχα μια περιπέτεια με την υγεία μου, και έτυχα νοσηλείας στο Γενικό Νοσοκομείο Πάφου. Θέλω, δημόσια να εκφράσω τις ευχαριστίες μου, σε όλο το προσωπικό, του Τμήματος Πρώτων Βοηθειών, Ουρολογικής Κλινικής και Χειρουργικού Θαλάμου, για την άψογη περιποίηση και φροντίδα, τόσο κατά, όσο και μετά την νοσηλεία μου. Σας ευχαριστώ.


Φωνές που ξεχωρίζουν ! - Σελίδα 2 • e-steki\nO shaman έγραψε: στις 03:52, 27-12-07:\nΤελευταία επεξεργασία από το χρήστη shaman : 27-12-07 στις 03:55. Αιτία: burp.\nO Δεσμώτης έγραψε: στις 04:33, 27-12-07:\nH Corpse Bride έγραψε: στις 05:03, 27-12-07:\nH Oralee living, laughing and loving, έγραψε: στις 09:56, 27-12-07:\nO ]ifrit[ υπό την απειλή λουκουμόσκονης έγραψε: στις 13:24, 30-12-07:\nΟ blk88memorz αυτή τη στιγμή δεν είναι συνδεδεμένος Είναι 30 ετών . Έχει γράψει 69 μηνύματα.\nO blk88memorz έγραψε: στις 05:48, 28-02-08:\nH Isiliel Salus populi suprema lex esto έγραψε: στις 14:34, 23-03-08:\nH Γίδι υπό τις διαταγές της Μπριάμ έγραψε: στις 14:35, 23-03-08:\nH Skoulikadera--- έγραψε: στις 18:49, 23-03-08:\nH Nininaou μουντζούρωσε και έγραψε: στις 19:06, 23-03-08:\nΤελευταία επεξεργασία από το χρήστη Nininaou : 23-03-08 στις 19:35.\nO fandago μπορεί να φαίνεται αλλά ΔΕΝ έγραψε: στις 01:40, 24-03-08:\nO Tsipouro έγραψε: στις 12:39, 18-08-08:\nO Δεσμώτης έγραψε: στις 13:29, 25-08-08:\nO ΜΠΕΡΔΕΜΕΝΟΣ έγραψε: στις 13:58, 25-08-08:\nH invalid αντ έγραψε: στις 14:12, 25-08-08:\nH Neraida Twisted Mind... έγραψε: στις 11:34, 09-10-09:\nH Himela αυτή τη στιγμή δεν είναι συνδεδεμένη. Είναι 36 ετών , επαγγέλεται Ιδιωτικός υπάλληλος και μας γράφει απο Αθήνα (Αττική). Έχει γράψει 8,136 μηνύματα.\nH Himela σ' όποιον αρέσουμε... έγραψε: στις 14:45, 09-10-09:\nH dimitral έγραψε: στις 07:52, 23-10-09:\nH love_angel is addicted to love!♥ έγραψε: στις 00:33, 19-11-09:\nΤελευταία επεξεργασία από το χρήστη love_angel : 19-11-09 στις 00:34. Αιτία: τι επαθα νυχτιατικο....\nO Πατρεύς με φόβο και πάθος έγραψε: στις 01:16, 19-11-09:


Μια Βαλίτσα Γεύσεις (2016-18) | Πάβλοβα με φράουλες εκπ2\nΠάβλοβα με φράουλες εκπ2\nΑΤΟΜΑ:8 / ΧΡΟΝΟΣ: 30’’ (+1:30’ ψήσιμο)\n180γρ. ασπράδια (6 αυγά)\n180γρ. ζάχαρη άχνη\n400γρ. φρέσκα κρέμα κτυπημένη\nΒάζετε στον κάδο του μίξερ τα ασπράδια και την κρυσταλλική ζάχαρη. Χτυπάτε το σύρμα σε μέτρια ταχύτητα για περίπου 15’ μέχρι να αφρατέψει. Παράλληλα κοσκινίζετε την ζάχαρη άχνη. Λίγο πριν τελειώσει η μαρέγκα προσθέτετε το ξύδι και την βανίλια. Ακολούθως, αναδιπλώνετε προσεκτικά με μια σπάτουλα την ζάχαρη άχνη. Απλώνετε την μαρέγκα σε ένα ταψί με λαδόκολλα και ψήνετε σε προθερμασμένο φούρνο στους 80-100οC για περίπου 1:30’. Για το γαρνίρισμα: Πλύνετε και καθαρίστε τις φράουλες. Ζεσταίνετε καλά ένα τηγάνι, βάζετε μέσα τα 100γρ. φράουλες και αφού πάρουν μια βράση και κατεβάσουν τα ζουμιά τους, πασπαλίζετε με την ζάχαρη άχνη. Ανακατεύετε καλά, σβήνετε με το κονιάκ και μόλις εξατμιστεί το αποσύρετε από την φωτιά. Αφού κρυώσει λίγο, βάζετε με ένα κουτάλι το μίγμα με τις φράουλες σε ένα μπλέντερ και κτυπάτε πολύ καλά μέχρι να γίνει μια ωραία κατακόκκινη σάλτσα. Κρατήστε στην άκρη. Αφού κρυώσει η μαρέγκα μας, απλώνετε την κτυπημένη φρέσκα κρέμα. Γαρνίρετε κομμένες φράουλες και περιλούζετε την σάλτσα φράουλας.\nΔΙΑΤΡΟΦΙΚΗ ΑΞΙΑ ΑΝΑ ΜΕΡΙΔΑ :\nΕΝΕΡΓΕΙΑ Kcals : 622,5\nΠΡΩΤΕΊΝΕΣ gr: 3,68\nΛΙΠΗ gr : 18,75\nΥΔΑΤΑΝΘΡΑΚΕΣ gr : 110,62\nΗ συνταγή πηρε το όνομα της από την διάσημη μπαλαρίνα από την Ρωσσία Anna Pavlova. Το επιδόρπιο αυτό δημιουργήθηκε για πρώτη φορά λόγω της επίσκεψης της στην Αυστραλια και Νέα Ζηλανδία το 1920. Είναι βασικό επιδόρπιο της παραδοσιακής κουζίνας της Αυστραλίας.\nΣυνταγή αρκετά υψηλή θερμιδικά με μεγάλη περιεκτικότητα σε ζάχαρη και φτωχή σε άλλα θρεπτικά συστατικά, όπως πρωτεΐνες, βιταμίνες, μέταλλα και φυτικές ίνες. Ακατάλληλη για διαβητικούς . Η κατανάλωση της από υγιής άτομα θα πρέπει να είναι σπάνια.\nΖάχαρη: Η υπερκατανάλωση μπορεί να προκαλέσει:\nΤερηδόνα κυρίως στα παιδιά\nΦλεγμονή στα τοιχώματα των αρτηριών αυξάνοντας τον κίνδυνο για έμφραγμα.\nΜπορεί να προκαλέσει βλάβη στα νεφρά καθώς και στυτική δυσλειτουργία στους άντρες.\nΕπιδεινώνει τους πόνους στις αρθρίτιδες .\nΗ ζάχαρη δίνει ενέργεια μόλις καταναλωθεί αλλά σε μισή ώρα περίπου ξεκινά το αίσθημα της κόπωσης .\nΦράουλες : Είναι πολύ θρεπτικό φρούτο λόγω της περιεκτικότητας του σε άφθονη βιταμίνη C, βιταμίνη Ε , βιταμίνη Α (καροτίνη), ασβέστιο, φώσφορο, κάλιο, ιώδιο, μαγνήσιο, σελήνιο, τανίνες, και αρκετές φυτικές ίνες.\nΒοηθούν στην αντιμετώπιση της δυσκοιλιότητας λόγω της υψηλής περιεκτικότητας τους σε φυτικές ίνες. Βοηθούν επίσης στην αντιμετώπιση της ρευματοειδούς αρθρίτιδας καθώς και σε προβλήματα χολής.\nΈχουν καθαρτική και διουρητική δράση καθώς επίσης βοηθούν στην οστεοπόρωση, σε καρδιαγγειακές παθήσεις, και στην αντιμετώπιση της υπέρτασης.\nΑκόμα έχει καλλυντική δράση , γι αυτό και την χρησιμοποιούν στην παρασκευή διαφόρων προϊόντων περιποίησης του δέρματος όπως για παράδειγμα σε μάσκες προσώπου.


Παραιτήθηκε από το Δ.Σ της Super League ο Χρήστος Δάρας - Τι είπε για την ΕΠΟ\nΤην παραίτησή του από την θέση του αναπληρωτή προέδρου της Super League υπέβαλλε ο Χρήστος Δάρας, χαρακτηρίζοντας πραξικοπηματική την κίνηση της ΕΠΟ να απορρίψει το αίτημα της Super League για τις αδειοδοτήσεις.\nΗ δήλωση του Χρήστου Δάρα αναφέρει:\nΠΑΟΚ: «Άρης, Λάρισα και Πανιώνιος οι μόνοι που συμφωνούν με τον Ολυμπιακό...»\nΣυνεχείς είναι οι αντεγκλήσεις στην τηλεδιάσκεψη της Super League 1 που πραγματοποιείται αυτή την ώρα, με την ένταση ανάμεσα σε ΠΑΟΚ και Ολυμπιακό να μην έχει κοπάσει.\nΣτις τάξεις του Δικεφάλου του Βορρά τονίζουν πως «Άρης, Λάρισα και Πανιώνιος ήταν οι μόνες ομάδες που συμφώνησαν με τον Ολυμπιακό, θέτοντας θέμα σε ό,τι αφορά την κεντρική διαχείριση».\nΟι προαναφερθείσες ομάδες ζήτησαν να εξαιρεθούν σύλλογοι που εμπλέκονται σε θέματα πολυϊδιοκτησίας, συμπεριλαμβάνοντας και τον Βόλο.\nΗ πρόταση του Χρήστου Δάρρα για το μέλλον της Super League 1\nΓια το μέλλον του πρωταθλήματος μίλησε ο Χρήστος Δάρρας σε ραδιοφωνικό σταθμό όπου ο πρόεδρος του Πανιωνίου έκανε και μία πρόταση. Όπως σχολίασε επειδή η UEFA ενδιαφέρεται για τις ομάδες που θα βγουν στα Κύπελλα Ευρώπης, μπορούν να γίνουν τα πλέι οφ όχι όμως και τα πλέι άουτ και οι ομάδες της Super League να αυξηθούν σε 16 μέσω αναδιάρθρωσης.\nΤα είπαν μέσω τηλεδιάσκεψης στον Πανιώνιο\nΤην ευκαιρία να συνομιλήσουν και πάλι όλοι μαζί σαν ομάδα, έστω κι από απόσταση, είχαν στον Πανιώνιο.\nΠιο συγκεκριμένα, πραγματοποιήθηκε τηλεδιάσκεψη ανάμεσα σε προπονητή, γυμναστές και ποδοσφαιριστές.\nΜάλιστα, όλοι είπαν για το πως περνάνε τις μέρες στα σπίτια τους, με προπονητή και γυμναστή να ρωτάνε τους ποδοσφαιριστές αν ακολουθούν το πρόγραμμα που τους έχει δοθεί. Φυσικά όλοι ευχήθηκαν να επιστρέψουν το γρηγορότερο στις αγωνιστικές τους υποχρεώσεις, όπως επίσης αντάλλαξαν ευχές για το Πάσχα.\nΜετά τον Παναθηναϊκό και τον ΟΦΗ, ακόμα δύο ΠΑΕ όπως έγινε γνωστό στη διάρκεια της Πέμπτης προχώρησαν στην αίτηση αναστολής συμβάσεων των εργαζομένων τους.\nΟ λόγος για την ΑΕΛ και τον Πανιώνιο που κατέθεσαν τη σχετική αίτηση.\nΠιο συγκεκριμένα, οι δύο ομάδες θα ωφεληθούν από την αναστολή των δόσεων που έχουν να δώσουν για τις ρυθμίσεις σε εφορίες και ασφαλιστικά ταμεία ενώ και οι εργαζόμενοι θα μπορούν να μπουν και να κάνουν την ερώτηση για το 800άρι.\n«Ζεστό» το ενδιαφέρον της ΑΕΚ για τον Οικονομίδη\nΟ Γιάννης Οικονομίδης είναι ένας παίκτης από το ελληνικό πρωτάθλημα που απασχολεί την ΑΕΚ ενόψει της μεταγραφικής περιόδου του καλοκαιριού.\nΟ 22χρονος μέσος του Πανιωνίου φέτος πραγματοποίησε 21 εμφανίσεις με τη φανέλα της ομάδας της Νέας Σμύρνης σε πρωτάθλημα και Κύπελλο, ενώ είναι και εν ενεργεία διεθνής με την Εθνική Ελπίδων.\nΜε την ομάδα του Πειραιά αγωνίστηκε συνολικά σε 223 αγώνες, εκ των οποίων οι 16 ήταν ευρωπαϊκοί και κατέκτησε 5 πρωταθλήματα και 3 Κύπελλα.\nΤο 1981 ο Γιάννης Κυράστας μαζί με τον Μάικ Γαλάκο αποκτήθηκαν από τον Παναθηναϊκό.\nΣε μία πολύ όμορφη και ουσιαστική κίνηση προχωρούν οι οπαδοί του Πανιωνίου, καθώς όπως ανακοίνωσαν προτίθενται να βοηθούν με τα ψώνια και τα είδη πρώτης ανάγκης, ευπαθής ομάδες και ανθρώπους που δεν μπορούν να μετακινηθούν εν μέσω της πανδημίας του κορονοϊού.\nΗ ανακοίνωση των “Πανθήρων”\n“Πανιώνιος σημαίνει Προσφυγιά και Προσφυγιά σημαίνει ανθεκτικότητα στις δυσκολίες.\nΣοβαρές καταγγελίες από τον Άντονι Λι, ο οποίος πέρασε από τον Πανιώνιο στο ξεκίνημα της σεζόν.\nΟ Αμερικανός φόργουορντ έκανε λόγο για συνθήκες σκλαβιάς στην ομάδα της Νέας Σμύρνης, αλλά και για εξαπάτηση της διοίκησης στις υποσχέσεις της αναφορικά με τα χρήματα που του οφείλονταν.\nΣτο μακροσκελές κείμενό του στο Sportando αναφέρει:\nΚΑΕ Πανιώνιος: «Συκοφαντικά και κατάπτυστα όσα δημοσιεύθηκαν εναντίον της ομάδας μας»\nΗ ΚΑΕ Πανιώνιος πήρε θέση με αφορμή δημοσιεύματα του εξωτερικού σχετικά με τις περιπτώσεις των Ντέβιν Σουίτνι και ΝτιΆντρε Λίγκινς και με μια μακροσκελή ανακοίνωση ξεκαθαρίζει την κατάσταση με τους δύο παίκτες.\nΟ Πανιώνιος υποδέχεται τον Κολοσσό (4/1, 15:45) και ο Δημήτρης Βεργίνης σχολίασε την κρισιμότητα του αγώνα με τους Ροδίτες και το επίτευγμα του Βασίλη Σπανούλη.\n«Καλησπέρα και καλή χρονιά σε όλους...\nΧάνει το ματς με τη Λαμία ο Κόρμπος\nΧωρίς τον Παναγιώτη Κόρμπο θα αντιμετωπίσει ο Πανιώνιος τη Λαμία. Ο αρχηγός των “κυανέρυθρων” υπέστη κρίση σκωληκοειδίτιδας και εσπευσμένα υποβλήθηκε σε επέμβαση, ώστε να αντιμετωπιστεί το πρόβλημα.\nΔάρας: «Ενωμένοι θα φτάσουμε στην σωτηρία της ομάδας»\nΟ Χρήστος Δάρας, μέσω των social media έστειλε τις ευχές του στους οπαδούς του Πανιωνίου, τονίζοντας πως στο τέλος όλοι ενωμένοι θα καταφέρουν να πετύχουν τον σκοπό της ομάδας, την σωτηρία σε όλα τα επίπεδα.\nΑναλυτικά όσα έγραψε ο πρόεδρος της ΠΑΕ Πανιώνιος:\n"ΚΑΛΗ ΧΡΟΝΙΑ ΜΕ ΥΓΕΙΑ, ΕΥΤΥΧΙΑ ΓΙΑ ΤΗΝ ΟΜΑΔΑ ΑΛΛΑ ΣΤΟ ΤΕΛΟΣ ΕΝΩΜΕΝΟΙ ΟΛΟΙ ΜΕ ΑΓΑΠΗ ΘΑ ΦΤΑΣΟΥΜΕ ΣΤΟ ΣΚΟΠΟ ΜΑΣ ΠΟΥ ΕΙΝΑΙ Η ΣΩΤΗΡΙΑ ΤΗΣ ΟΜΑΔΑΣ ΜΑΣ ΣΕ ΟΛΑ ΤΑ ΕΠΙΠΕΔΑ.\nΗ ΚΑΕ Πανιώνιος ενημέρωσε πως έχει προχωρήσει στην διευθέτηση των οφειλών αφήνοντας αιχμές για «εμπόδια» από την προηγούμενη διοίκηση του συλλόγου.\n¨Δεν πάει πουθενά ο Μασούρας"\nΈνα σενάριο ήθελε τον Γιάννη Μασούρα να αποχωρεί από τον Πανιώνιο για την ΑΕΛ, στην οποία θα παραχωρούνταν με τη μορφή δανεισμού από τον Ολυμπιακό.\nΌμως, οι άνθρωποι της ομάδας της Νέας Σμύρνης διέψευσαν το συγκεκριμένο δημοσίευμα, λέγοντας χαρακτηριστικά:\n«Να φύγει ο Μασούρας και να πάει πού; Στην ΑΕΛ; Δεν υπάρχει περίπτωση αποχώρησης. Δεσμεύεται με συμβόλαιο και συνεχίζει στον Πανιώνιο».


Τότεναμ – Ίντερ 1-0: Χρυσή αλλαγή ο Έρικσεν που έδωσε πνοή στην ομάδα του, Η ΚΑΘΗΜΕΡΙΝΗ, kathimerini.com.cy\n28 ΝΟΕΜΒΡΙΟΥ 2018 - 23:46\nΗ Τότεναμ έμεινε ζωντανή στο κυνήγι της πρόκρισης στην επόμενη φάση αφού νίκησε δίκαια την Ίντερ με 1-0 χάρη στο τέρμα του Έρικσεν στο 80ο λεπτό αφού πέρασε σαν αλλαγή δέκα λεπτά πριν. Σε ένα παιχνίδι φτωχό από φάσεις η Ίντερ ήρθε στην Αγγλία για να αμυνθεί και τα κατάφερε στον μεγαλύτερο βαθμό εκτός από την φάση που η Τότεναμ πήρε κεφάλι στο σκορ. Πλέον όλα θα κριθούν στη τελευταία αγωνιστική των ομίλων με τις δυο ομάδες να είναι ισόβαθμες με 7 βαθμούς.\nΤο πρώτο ημίχρονο μετρούσε μερικές καλές ευκαιρίες από πλευράς Τότεναμ. Η ομάδα του Μαουρίσιο Ποκετίνο είχε τον έλεγχο του αγώνα και την πρωτοβουλία των κινήσεων. Μεγαλύτερη φάση ήταν το εξαιρετικό σουτ του Γουΐνκς στο 37ο λεπτό που σταμάτησε στο οριζόντιο δοκάρι του Χαντάνοβιτς. Το σύστημα και ο τρόπος παιχνιδιού φαίνεται να βοηθά την Ίντερ. Ο Ιταλός τεχνικός έστησε πολύ καλά την άμυνα του. Οργάνωση και συγκέντρωση είναι αυτό διακατείχε στο πρώτο μέρος τους αμυντικούς της Ίντερ αφού κατάφεραν να κρατήσουν μακριά τους Άλι και Κέϊν. Παρά την πολύ καλή αμυντική λειτουργία από μεριάς των Ιταλών είδαμε τους Μόουρα, Λαμελά και Σισοκό να μπαίνουν με σχετική ευκολία σε αρκετές περιπτώσεις στην περιοχή του Χαντάνοβιτς. Τίποτα αξιοσημείωτο για την επιθετική γραμμή της Ίντερ αφού εκτός της καλής συμπεριφοράς από τους Βερτόγκεν και Αλτερβαϊλεντ ο αμυντικός προσανατολισμός από τον Σπαλέτι δεν βοήθησαν τον Ικάρντι.\nΗ Τότεναμ μπήκε πιο επιθετικά στο δεύτερο ημίχρονο και προσπάθησε να βάλει περισσότερη πίεση στην ομάδα της Ίντερ. Ήταν εμφανές ότι υπήρχε περισσότερη κινητικότητα από τους ποδοσφαιριστές της Τότεναμ αλλά χωρίς να καταφέρνουν να μπουν στην περιοχή του Χαντάνοβιτς με αξιώσεις. Ένα παιχνίδι πολύ μέτριο όπου η πρώτη καλή φάση ήρθε από την Ίντερ στο 76ο λεπτό με ένα δυνατό πλασέ από τον Βαλέρο μέσα από την περιοχή. Ήταν η πρώτη φορά που χρειάστηκε να παρέμβει ο Λιορίς και το έκανε με εντυπωσιακό τρόπο απομακρύνοντας την μπάλα σε κόρνερ. Η κίνηση ματ είχε γίνει ένα εξάλεπτο πριν με τον Ποκετίνο να περνά στο παιχνίδι τον Έρισκεν. Μια εντυπωσιακή ενέργεια σε αντεπίθεση από τον Σισοκό που κουβάλησε την μπάλα από την άμυνα στην επίθεση ήταν η αρχή για τα ξέφρενα πανηγύρια στο Γουέμπλεϊ. Ο Γάλλος έδωσε την μπάλα στον Άλι με τον νεαρό να κάνει σε χρόνο ρεκόρ στροφή 360 μοιρών δίνοντας πάσα στον αμαρκάριστο Έρικσεν. Ο Δανός από κοντά δεν είχε πρόβλημα να σκοράρει κάνοντας το 1-0. Η Ίντερ προσπάθησε στα επόμενα δέκα λεπτά να φέρει το παιχνίδι στα ίσα αλλά μάταια.\nΈτσι λοιπόν περιμένοντας την τελευταία αγωνιστική οι δυο ομάδες για να δουν ποια από τις δυο θα είναι στην επόμενη φάση του Τσάμπιονς Λιγκ. Η Ίντερ ήρθε με μοναδικό σκοπό να αμυνθεί και τα κατάφερε για 80 λεπτά η έμπνευση του Άλι και τα ακούραστα πνευμόνια του Σισοκό είχαν άλλη άποψη δίνοντας τη νίκη σε μια μέτρια Τότεναμ.\nΗ Ίντερ ήρθε με σκοπό να αμυνθεί και το κατάφερε. Σκρίνια και Ντε Βράϊ ήταν σε εκπληκτική μέρα αποτρέπωντας κάθε κίνδυνο που παραμόνευε για την εστία του Χαντάνοβιτς. Ένα μικρό λάθος ήταν ικανό για να κάνει την ζημιά και αυτό έγινε με την Τότεναμ να τιμωρεί στο 80 λεπτό.\nΦυσικά ο σκόρερ του χρυσού τέρματος για την Τότεναμ, ο Κρίστιαν Έρικσεν. Από την άλλη ξεχώρισε και ο Σισοκό. Ο Γάλλος μεσοεπιθετικός της Τότεναμ έκανε ένα πολύ καλό παιχνίδι αλλά και την εξαιρετική κούρσα στο 80ο λεπτό που χάρισε τη νίκη στην ομάδα του.\nΔεν τα πήγε καθόλου καλά στον σημερινό αγώνα ο Χάρι Κέϊν. Ο Άγγλος φορ σε καμία περίπτωση δεν κατάφερε να απειλήσει την εστία του Χαντάνοβιτς και ήταν στη σκιά του καλού του εαυτού. Βέβαια μεγάλο μερίδιο ευθύνης είχαν και οι αμυντικοί της Ίντερ.\nΤο ίδιο ισχύει και για τον Ικάρντι. Ο Αργεντίνος φορ δεν μπόρεσε να δώσει αρκετές βοήθειες στο επιθετικό κομμάτι για την ομάδα του αλλά και ανάσες στην άμυνα του.\nΤότεναμ ( Μαουρίσιο Ποκετίνο): Ο Αργεντίνος επιθετικός είχε να αντιμετωπίσει ένα must win παιχνίδι. Η ομάδα του ήταν καλύτερη καθ’ όλη την διάρκεια του αγώνα και έλεγχε τον αγώνα καθώς είχε και τις πρωτοβουλίες των κινήσεων. Προσπάθησε να κάνει περισσότερο επιθετική την ομάδα του στο δεύτερο ημίχρονο. Πιστώθηκε στο τέρμα με την είσοδο του Έρικσεν στον αγώνα.\nΊντερ ( Λουσιάνο Σπαλέτι): Καθαρός αμυντικός προσανατολισμός από τον Ιταλό τεχνικό που βολεβόταν και με την ισοπαλία, φτάνει όμως να μην έχανε. Ήταν φανερό στο παιχνίδι ότι όταν η ομάδα του αμυνόταν είχε πίσω από την μπάλα 8 ποδοσφαιριστές. Το κατάφερε σε μεγάλο βαθμό αλλά η άμυνα του τον πρόδωσε μόνο σε μία φάση και ήταν εκεί που δέχτηκε το τέρμα.\nΟ έμπειρος Τούρκος διαιτητής είχε ένα ήσυχο βράδυ αφού οι ποδοσφαιριστές των δυο ομάδων δεν προκάλεσαν με την συμπεριφορά τους και τα μαρκαρίσματα τους. Σε μερικές περιπτώσεις όταν χρειάστηκε να επέμβει το έπραξε αναλόγως.\nΤότεναμ ( Μαουρίσιο Ποκετίνο): Γιορίς, Οριέ, Αλντερβάιρελντ, Φερτόγκεν, Ντέιβις, Ουίνκς (Ντάϊερ), Σισοκό, Λαμέλα (Έρικσεν), Άλι, Μόουρα (Σον), Κέιν\nΊντερ ( Λουσιάνο Σπαλέτι): Χαντάνοβιτς, Ντ’ Αμπρόσιο, Ντε Φράι (Μιράντα), Σκρίνιαρ, Ασαμόα, Βεσίνο, Μπρόζοβιτς, Πολιτάνο (Κεϊτά), Ναινγκολάν (Βαλέρο), Πέρισιτς, Ικάρντι\nΔιαιτητής: Κουνεΐτ Τσακίρ\nΣκόρερ: Έρικσεν /-\nΚίτρινες: Αλντερβάιρελντ, Λαμέλα, Σον / Ντε Βράϊ, Βαλέρο\nΤότεναμ | Ίντερ


Αντεπιτίθεται η Αθήνα στα περί «νεκρού μετανάστη στα σύνορα», που επαναφέρει η βρώμικη προπαγάνδα της Τουρκίας - Europost.gr\nΝέο κόμμα της Καραμανλικής και Σαμαρικής Δεξιάς με αρχηγό τον Πάνο Παναγιωτόπουλο; Τι δήλωσε ο πρώην Υπουργός Εθνικής Άμυνας για την πολιτική φθορά της Ν.Δ, για τα λάθη Μητσοτάκη, τις Τουρκικές απειλές κατά της Ελλάδος και την ανάγκη μιας αποτελεσματικής Εθνικής Στρατηγικής Αποτροπής.\nΑρχική/ΤΕΛΕΥΤΑΙΑ ΝΕΑ/Αντεπιτίθεται η Αθήνα στα περί «νεκρού μετανάστη στα σύνορα», που επαναφέρει η βρώμικη προπαγάνδα της Τουρκίας\nΑντεπιτίθεται η Αθήνα στα περί «νεκρού μετανάστη στα σύνορα», που επαναφέρει η βρώμικη προπαγάνδα της Τουρκίας\npressroom9 Μαΐου 2020\nΜε σαφή και κατηγορηματικό τρόπο διέψευσε με γραπτή του δήλωση το βράδυ της Παρασκευής ο κυβερνητικός εκπρόσωπος Στέλιος Πέτσας δημοσίευμα του γερμανικού περιοδικού Der Spiegel, το οποίο επαναφέρει τις αιτιάσεις ότι από ελληνικά πυρά είχε χάσει τη ζωή του τον Μάρτιο «πακιστανός μετανάστης» στην ελληνοτουρκική μεθόριο, υπό τον τίτλο «Η δολοφονία ενός μετανάστη στα ελληνοτουρκικά σύνορα».\nΣύμφωνα με τις ελληνικές αρχές πηγή και αυτού του δυσφημιστικού για τη χώρα μας δημοσιεύματος είναι η τουρκική μηχανή των fake news που είχε εκδηλωθεί στη διάρκεια της μεταναστευτικής κρίσης στα ελληνοτοτουρκικά σύνορα στον Έβρο. Ήδη, οι αρχές έχουν τεθεί σε επιφυλακή για να ανακρούσουν αυτό το αναμενόμενο νέο κύμα προπαγάνδας σε βάρος της χώρας μας.\nΣτη δήλωσή του που έγινε στα ελληνικά και τα αγγλικά ο κ. Πέτσας τονίζει ότι δεν υπάρχει κανένα νέο στοιχείο που να αποδεικνύει τους ψευδείς ισχυρισμούς.\nΕιδικότερα, στην δήλωσή του ο κ.Πέτσας, αναφέρει:\nΚανένα στοιχείο δεν προέκυψε στις αρχές Μαρτίου που να αποδεικνύει ότι οι ενέργειες των ελληνικών δυνάμεων ασφαλείας είχαν ως αποτέλεσμα απώλεια ζωής. Στην πραγματικότητα, οι ισχυρισμοί αυτοί διαψεύσθηκαν άμεσα από τις ελληνικές αρχές:\n«Η τουρκική πλευρά κατασκευάζει και διοχετεύει ψευδείς ειδήσεις σε βάρος της χώρας μας. Ακόμη μια τέτοια ψευδή είδηση κατασκεύασαν, σήμερα, με δήθεν τραυματίες και έναν νεκρό από δήθεν ελληνικά πυρά. Το διαψεύδω κατηγορηματικά.\nΕπειδή τα fake news δεν έχουν τελειωμό, ενώ πριν από λίγο μιλούσαν για τραυματίες, τώρα μιλούν για νεκρό. Επαναλαμβάνω την προηγούμενη διάψευσή μου: Δεν υπάρχει κανένα τέτοιο περιστατικό με πυρά από τις Ελληνικές Αρχές. Κανένα νέο στοιχείο δεν παρουσιάζεται σήμερα. Γιατί λοιπόν όλα αυτά αναπαράγονται, δύο μήνες\nΩς κυρίαρχο κράτος, η Ελλάδα έχει το δικαίωμα να προστατεύει τα σύνορά της έναντι οποιασδήποτε επίθεσης και παραβίασης. Αυτό έκανε τον Μάρτιο του 2020, όταν οι Ελληνικές αστυνομικές και στρατιωτικές δυνάμεις έλαβαν εντολές να αποτρέψουν όσους προσπάθησαν να εισέλθουν παράνομα στην Ελλάδα χρησιμοποιώντας μη-φονικά μέσα. Οι Ελληνικές δυνάμεις εκτέλεσαν\nτην αποστολή τους με απόλυτη επιτυχία και σύμφωνα με τις εντολές τους».\nΥπενθυμίζεται, ότι ο πρώτος γύρος της οργανωμένης εκστρατείας δυσφήμισης της χώρας μας είχε εκδηλωθεί τόσο με την «επιστράτευση» φίλα προσκείμενων στο τουρκικό καθεστώς προσώπων, όσο και με τη διοχέτευση ψευδών πληροφοριών σε μεγάλα διεθνή μέσα ενημέρωσης. Αυτό είχε ως αποτέλεσμα τον Μάρτιο να παραπλανηθούν ακόμη και μεγάλα Μέσα Ενημέρωσης, όπως οι New York Times που στηριζόμενοι σε μαρτυρία προσώπου, που αποδείχθηκε ότι ήταν Τούρκος πολίτης και όχι “Σύρος πρόσφυγας”, εμφάνισαν θέμα περί δήθεν «μυστικών σημείων κράτησης» στην Ελλάδα, χρήσης πραγματικών πυρών εναντίον μεταναστών. Είχε ακολουθήσει τότε η προπαγάνδα με τη διοχέτευση ψευδών πληροφοριών σε Μέσα των ΗΠΑ, της Μ. Βρετανίας, της Γαλλίας και της Γερμανίας, περί πυροβολισμού μετανάστη στα ελληνοτουρκικά σύνορα, πράγμα που είχε ήδη κατηγορηματικά διαψευσθεί από την ελληνική κυβέρνηση.\nΚαι στον νέο γύρο του «πολέμου προπαγάνδας» που κατά ασφαλείς πληροφορίες των ελληνικών αρχών έχει αρχίσει να εξαπολύει η Τουρκία, οι ελληνικές διπλωματικές υπηρεσίες είναι έτοιμες να αποκρούσουν τα τουρκικά fake news.\nΠάντως, αυτό που είχε επισημανθεί ήδη, είναι ότι στην Ελλάδα η ελευθερία του Τύπου είναι απολύτως κατοχυρωμένη και ουδείς παρεμβαίνει, ούτε λογοκρίνει δημοσιεύματα. Ωστόσο, αποτελεί υποχρέωση των δημοσιογράφων να ελέγχουν την εγκυρότητα των πληροφοριών που λαμβάνουν και να μη γίνονται εργαλεία διακινητών ψευδών ειδήσεων.\nελληνοτουρκικα μετανάστες ΝΕΚΡΟΣ


Δ.Κασσάνδρας Σάββατο 28 Οκτωβρίου...εκδηλώσεις τιμής - Χαλκιδική Πολιτική\nΑρχική/Χαλκιδική/Δήμος Κασσάνδρας/Δ.Κασσάνδρας Σάββατο 28 Οκτωβρίου…εκδηλώσεις τιμής\nΔ.Κασσάνδρας Σάββατο 28 Οκτωβρίου…εκδηλώσεις τιμής\nΧαλκιδική Πολιτική 20 Οκτωβρίου, 2017\nΟ Δήμος Κασσάνδρας στο πλαίσιο του εορτασμού της 28ης Οκτωβρίου 1940 διοργανώνει εκδηλώσεις που θα πραγματοποιηθούν στην Κασσάνδρεια έδρα του Δήμου το Σάββατο 28 Οκτωβρίου 2017, σύμφωνα με το παρακάτω πρόγραμμα:\n Γενικός σημαιοστολισμός από την ανατολή της 26ης μέχρι τη δύση της 28ης Οκτωβρίου, φωταγώγηση δημοσίων καταστημάτων, Τραπεζών και Οργανισμών.\n Στις 7.30: η φιλαρμονική του Δήμου παιανίζοντας, θα περάσει από τους δρόμους της πόλης μας.\n Στις 9:45 προσέλευση αντιπροσωπειών μαθητών από κάθε σχολείο τον Ιερό Ναό Γεννήσεως της Θεοτόκου.\n Στις 10:00 πέρας προσέλευσης της Δημοτικής Αρχής, των Προϊσταμένων των Δημοσίων Υπηρεσιών, των Ν.Π.Δ.Δ., Ν.Π.Ι.Δ., των Οργανισμών και των Προεδρείων των Σωματείων στον Ιερό Γεννήσεως της Θεοτόκου- Δοξολογία.\n Τον πανηγυρικό της ημέρας θα εκφωνήσει η κα Ελένη Κατσίκα εκπαιδευτικός της Δευτεροβάθμιας Εκπ/σης του Γυμνασίου Κασσάνδρας .\n Θα ακολουθήσει επιμνημόσυνη δέηση στο μνημείο των πεσόντων και κατάθεση των στεφανιών. Στεφάνια θα καταθέσουν: ο κ. Δήμαρχος, εκπρόσωπος του Δημοτικού Συμβουλίου, ο Πρόεδρος της Δημοτικής Κοινότητας Κασσάνδρειας, εκπρόσωπος του Α.Τ. Κασσάνδρειας, του Πυροσβεστικού Σώματος, του Συνδέσμου Εφέδρων Αξιωματικών, των Αναπήρων και θυμάτων Πολέμου, της Εθνικής Αντίστασης και τα Σχολεία όλων των Βαθμίδων Εκπαίδευσης.\n Σ΄ όλη τη διάρκεια των εκδηλώσεων θα συμμετέχει η Φιλαρμονική του Δήμου.\n Θα ακολουθήσει ενός λεπτού σιγή στη μνήμη των πεσόντων και ανάκρουση του Εθνικού Ύμνου.\n Μετά την επιμνημόσυνη δέηση θα ακολουθήσει παρέλαση μπροστά από τους επισήμους.\n Τελετάρχης σε όλους τους χώρους των εκδηλώσεων, ήτοι στην εκκλησία κατά τη δοξολογία, κατάθεση στεφανιών από τους εκπροσώπους των Αρχών και τέλος στην παρέλαση, ορίζεται ο κ. Μουλαγιαννιός Λεωνίδας καθηγητής της Φυσικής Αγωγής του 2ου Δημοτικού Σχολείου Κασσάνδρειας.\n Την τάξη θα τηρήσει το Αστυνομικό Τμήμα Κασσάνδρειας λόγω αρμοδιότητας.\n Καλούνται: οι Βουλευτές Χαλκιδικής, τέως Δήμαρχοι, οι Περιφερειακοί και Δημοτικοί Σύμβουλοι, οι Προϊστάμενοι των Δημοσίων Υπηρεσιών, των Ν.Π.Δ.Δ., των Ν.Π.Ι.Δ., των Οργανισμών, τα Προεδρεία των Σωματείων, όλοι οι Υπάλληλοι των Υπηρεσιών, των Οργανισμών και των Νομικών Προσώπων και όλοι οι πολίτες του Δήμου μας να παραστούν σ΄ όλους τους χώρους των εκδηλώσεων.\n Ο εορτασμός στις Δημοτικές – Τοπικές Κοινότητες θα πραγματοποιηθεί με μέριμνα των Προέδρων των Δημοτικών – Τοπικών Συμβουλίων οι οποίοι θα εκπροσωπήσουν το Δήμαρχο στις οικείες Δημοτικές – Τοπικές Κοινότητες .\nΣήμερα Κυριακή 1 Οκτωβρίου…\nFam Trip, Προορισμός Κιλκίς –Δοϊράνη by Tzina Varotsi\nΦεστιβάλ Βαρβάρας 2017…σε λίγο στη σκηνή… ο Διονύσης Σαββόπουλος…\nΣήμερα Πέμπτη 21 Σεπτεμβρίου … ας θυμηθούμε… ότι μέσα σε όλα γιορτάζει και…


Εμπρησμός από αμέλεια προκάλεσε τη φωτιά στο Λαγονήσι, 76χρονος ο δράστης — ΣΚΑΪ (www.skai.gr)\nΟ ηλικιωμένος εκτελούσε εργασίες με γεωργικό όχημα.\nΔημοσίευση: 23/06/2019 - 10:36 Τελευταία ενημέρωση: 23/06/2019 - 10:36\nΣε εμπρησμό από αμέλεια τον οποίο προκάλεσε ηλικιωμένος αποδίδει η Πυροσβεστική την χθεσινή πυρκαγιά στο Λαγονήσι.\nΤο Σώμα επιβεβαίωσε την σύλληψη ενός 76χρονου, ο οποίος εκτελούσε εργασίες με γεωργικό όχημα.\nΣε βάρος του σχηματίστηκε δικογραφία και ενημερώθηκα σχετικά οι εισαγγελικές Αρχές.\nΗ πυρκαγιά εκδηλώθηκε χθες στις 12:28 το μεσημέρι σε ξερά χόρτα και επεκτάθηκε σε δένδρα. Η έγκαιρη επέμβαση της Πυροσβεστικής και του Δήμου Σαρωνικού απέτρεψαν την εξάπλωσή της προς διάσπαρτες οικίες.\nΣτην περιοχή επιχείρησαν ισχυρές επίγειες και εναέριες δυνάμεις, και τελικά η φωτιά οριοθετήθηκε περίπου τρεις ώρες αργότερα.\nTags: Πυροσβεστικό Σώμα, φωτιά, Λαγονήσι


Χίος: «Τα Ματ μας σταματούσαν με τα αυτοκίνητα και μας χτυπούσαν αλύπητα» (Video & Photos) | Documento\nΔιαβάζετε: ΧΙΟΣ: «ΤΑ ΜΑΤ ΜΑΣ ΣΤΑΜΑΤΟΥΣΑΝ ΜΕ ΤΑ ΑΥΤΟΚΙΝΗΤΑ ΚΑΙ ΜΑΣ ΧΤΥΠΟΥΣΑΝ ΑΛΥΠΗΤΑ» (VIDEO & PHOTOS)\nΦωτογραφία από δυνάμεις των ΜΑΤ στη θέση Καραβά της Λέσβου. Ανάλογες σκηνές εκτυλίχθηκαν και στη Χίο – Φωτογραφία Associated Press\n27.02.2020 | 14:41\nΠέρα από κάθε όριο είχε ξεφύγει η κατάσταση με την παρουσία των ΜΑΤ στη Χίο. Λίγο πριν τις 11 το βράδυ της Τετάρτης, χωρίς την παραμικρή αφορμή, δυνάμεις των ΜΑΤ σταματούσαν διερχόμενα αυτοκίνητα στο Αίπος χτυπώντας οδηγούς αυτοκινήτων και προκαλώντας ζημιές χωρίς την παραμικρή αφορμή.\nΈνας κάτοικος που υπήρξε θύμα της άγριας κρατικής τρομοκρατίας των ΜΑΤ δήλωσε στο politischios.gr:\n«Μας σταμάτησαν με το αυτοκίνητο, ήταν δύο διμοιρίες ΜΑΤ, είχα και τα παιδιά πίσω. Τους είπα ότι δεν είμαστε για φασαρίες. αλλά αυτοί μας είπαν: "Ηρθατε στο σπίτι μας και μας γαμ#@τε και θα σας αφήσουμε στον τόπο"! Μετά άρχισαν να σπάνε τα παρμπρίζ του αυτοκινήτου και χτυπούσαν τα παιδιά πίσω. Αυτή είναι η δημοκρατία που έχουμε, και ξαναγυρίζουμε στη χούντα»!\nΆλλος πολίτης κατήγγειλε ότι τους σταμάτησαν αστυνομικοί, τους κατέβασαν με τη βία από το αυτοκίνητο, τους έδεσαν τα χέρια πισθάγκωνα με χειροπέδες και όπως ήταν πεσμένοι στο έδαφος άρχισαν να τους χτυπούν με γκλομπ στο κεφάλι. «Αυτοί δεν είναι άνθρωποι, είναι κτήνη», κατήγγειλε ένα από τα θύματα της αστυνομικής βίας, και πρόσθεσε: «Μας απείλησαν ότι εδώ στο νησί να τα ξεχάσετε αυτά που ξέρατε, τώρα είμαστε εμείς εδώ και θα κάνουμε κουμάντο και διάφορα άλλα που δεν μπορώ να πω».\nΡήξη τυμπάνου από το ξύλο\nΌπως καταγγέλλει ένας κάτοικος στην κάμερα, βρέθηκε για περίπου έξι ώρες χτυπημένος στο κρατητήριο χωρίς ιατρική φροντίδα και όταν αφέθηκε ελεύθερος έσπευσε στο νοσοκομείο.\nΕκεί η διάγνωση ήταν ρήξη τυμπάνου από το ξύλο που πιθανόν χρειάζεται χειρουργείο.


Ο Πρόεδρος της ΕΟΕ και μέλος της ΔΟΕ Σπύρος Καπράλος θα δώσει την εκκίνηση του «56ου Ράλλυ Αιγαίου» | navysports.gr\nΗ εκκίνηση θα δοθεί στις 19 Ιουλίου από πυραυλάκατο του Πολεμικού Ναυτικού, και τα ιστιοφόρα θα ανοίξουν πανιά με πρώτο προορισμό την Αστυπάλαια.\nΣτις 26 Ιουνίου ο Σπύρος Καπράλος εξελέγη από τα μέλη της Διεθνούς Ολυμπιακής Επιτροπής για να εκπροσωπεί την ανώτατη αρχή του παγκόσμιου αθλητισμού στην Ελλάδα. Ο Έλληνας «Αθάνατος» έχει συνδέσει, ήδη, το όνομά του με το Ράλλυ Αιγαίου καθώς είχε δώσει την εκκίνηση και το 2016. Ο ΠΟΙΑΘ ζήτησε από τον Πρόεδρο της ΕΟΕ να βρεθεί σε ακόμη μία εκκίνηση θέλοντας με αυτό τον τρόπο να τον τιμήσει για όσα έχει προσφέρει στον ελληνικό αθλητισμό τόσο εντός, όσο και εκτός συνόρων.\n«Θα ήθελα να ευχαριστήσω τον πρόεδρο του ΠΟΙΑΘ κ. Μαραγκουδάκη για την πρόσκληση να δώσω την εκκίνηση στον ιστορικότερο θεσμό της ελληνικής ιστιοπλοΐας ανοικτής θαλάσσης. Στον στόλο του πολλές φορές βρέθηκαν Ολυμπιονίκες αλλά και νέοι αθλητές, οι οποίοι είχαν την ευκαιρία, μέσα από τις ιδιαίτερες πλεύσεις της διοργάνωσης, να μάθουν πράγματα που τους φάνηκαν χρήσιμα στην ολυμπιακή ιστιοπλοΐα. Το Ράλλυ Αιγαίου έχει συνδεθεί με την ιστορία της ελληνικής ιστιοπλοΐας. Κάθε χρόνο ενισχύει τις οικονομίες των νησιών που επισκέπτεται και γίνεται πρεσβευτής διαφήμισης τους Αιγαίου Πελάγους», δήλωσε ο πρόεδρος της ΕΟΕ Σπύρος Καπράλος.\nΤα νησιά – σταθμοί της εφετινής διοργάνωσης θα είναι η Αστυπάλαια και η Μήλος. Οι διοργανωτές με στόχο να κάνουν περισσότερο ενδιαφέρουσα τη διαδρομή και να αυξήσουν τις ιστιοδρομίες καθόρισαν και δύο βαθμολογικές πόρτες, η μία έξω από το Βαθύ της Σίφνου στη διαδρομή Φάληρο – Αστυπάλαια και ή άλλη έξω από το λιμάνι της Σικίνου στη διαδρομή Αστυπάλαια – Μήλος, ενώ στην Αστυπάλαια θα διοργανωθεί και τοπική ιστιοδρομία, με αποτέλεσμα η συνολική βαθμολογία του 56ου Ράλλυ Αιγαίου να προκύψει από έξη ιστιοδρομίες. Η απόσταση την οποία θα χρειαστεί να διανύσουν τα ιστιοπλοϊκά υπερβαίνει τα 400 ν.μ. και για πρώτη φορά στον ιστορικό θεσμό θα υπάρχει βραβείο «Line Honours», το οποίο θα απονεμηθεί στο σκάφος που θα κάνει τον μικρότερο συνολικό χρόνο σε όλη τη διαδρομή.\nΚωπηλατικά εργόμετρα στην Πλατεία Μαβίλη θα στήσει το απόγευμα της Τετάρτης 10 Ιουλίου ο Ναυτικός Όμιλος Ιωαννίνων!\nΤην 5η θέση στα optimist κατέκτησε ο Παχούμας του Ν.Ο.Θ στα “ΙΩΑΝΝΙΔΕΙΑ 2016”


Koρονοϊός σήμερα – Νέα μέτρα: Υποχρεωτικός ο εμβολιασμός και για τους φαρμακοποιούς\nΒαγγέλης Λάσκαρης Δημοσιεύτηκε 25 Αυγούστου 2021 - 11:07\nΥποχρεωτικό εμβολιασμό και για τους φαρμακοποιούς προβλέπουν τα νέα μέτρα που αποφάσισε να πάρει η Ελληνική Κυβέρνηση για τους ανεμβολίαστους.\nΚορονοϊός: Τη στιγμή που η Κυβέρνηση σκέφτεται να πάρει και νέα πιο σκληρά μέτρα, υποχρεωτικό εμβολιασμό των φαρμακοποιών προβλέπουν τα όσα ανακοίνωσε επίσημα χθες (24/8) ο Υπουργός Υγείας, Βασίλης Κικίλιας.\nΠιο συγκεκριμένα, από ην 1η Σεπτεμβρίου ο υπουργός Υγείας διευκρίνισε πως θα πρέπει να εμβολιαστούν υποχρεωτικά οι ιδιώτες γιατροί και οι φαρμακοποιοί, ενώ ανέφερε πως θα επιβληθούν πρόστιμα και κυρώσεις σε όσους δεν το τηρήσουν.\nΣε ότι αφορά σε ιδιώτες γιατρούς και φαρμακοποιούς, ο υπουργός Υγείας σημείωσε ότι θα γίνονται έλεγχοι και θα επιβάλλονται πρόστιμα και κυρώσεις.\nΜΕΤΡΑ ΚΟΡΟΝΟΪΟΣΦΑΡΜΑΚΟΠΟΙΟΙΥΠΟΧΡΕΩΤΙΚΟΣ ΕΜΒΟΛΙΑΣΜΟΣΕΜΒΟΛΙΟΚΟΡΟΝΟΪΟΣΚΟΡΟΝΟΪΟΣ ΕΛΛΑΔΑΕΜΒΟΛΙΟ ΚΟΡΟΝΟΪΟΥΝΕΑ ΜΕΤΡΑ\n« Κλείνουν τα τρία τελευταία εισιτήρια για τους ομίλους του Champions League\nΠεριφερειάρχης Στ. Ελλάδας: Καταγγέλλει «εντολή μη κατάσβεσης» στην Εύβοια »


Νίκη του Loeb στη 2η ειδική του Dakar – GrecoNews\nΟ Sebastian Loeb δε χρειάστηκε πολύ χρόνο ώστε να βρει το ρυθμό του. Μόλις στη 2η μέρα του Rally Dakar πανηγύρισε την 11η νίκη του σε αυτόν τον αγώνα κι έτσι κατάφερε να πάρει νίκη και στις 4 συμμετοχές του. Συμμετέχοντας ως ιδιώτης με ένα Peugeot 3008 toy 2017, o Loeb ήταν ο ταχύτερος της ειδικής των 342 χιλιομέτρων. Από τη μέση της ειδικής και μετά ήταν σταθερά ο ταχύτερος αλλά στα τελευταία χιλιόμετρα ο Nani Roma με το Mini τον πλησίασε απειλητικά. Τελικά ο Loeb κέρδισε αφήνοντας 8 μόλις δευτερόλεπτα πίσω του τον Roma. Στην 3η θέση τερμάτισε ο Ten Brikke με Toyota 1 λεπτό και 20 δευτερόλεπτα πίσω από τον Loeb. Οι οδηγοί που πρωταγωνίστησαν την πρώτη μέρα, Al Attiyah και Sainz ολοκλήρωσαν την ειδική στην 11η και 8η θέση αντίστοιχα ενώ ο Stephane Peterhansel αντιμετώπισε προβλήματα και έχασε πολύ χρόνο.\nΣτη γενική κατάταξη στην πρώτη θέση ανέβηκε ο De Villiers (Toyota) με χρόνο 4 ώρες 32 λεπτά και 45 δευτερόλεπτα με τον Ten Brinke (Toyota) να τον ακολουθεί στη 2η θέση με διαφορά 28 δευτερολέπτων. Στην 3η θέση, 42 δευτερόλεπτα πίσω από τον De Villiers βρίσκεται ο Roma (Mini) ενώ στην 4η θέση ακολουθεί ο Al Rajhi (Mini) με διαφορά 50 δευτερόλεπτα. Ο Sebastian Loeb σκαρφάλωσε από τη 13η στην 5η θέση της κατάταξης 1 λεπτό και 56 δευτερόλεπτα πίσω από τον επικεφαλής. Ο Sainz υποχώρησε από τη 2η στην 6η θέση. Ο Hunt στη 2η συμμετοχή του στο Dakar (είχε τερματίσει 10ος το 2016) βρίσκεται στην 7η θέση με τον Al Attiyah να ακολουθεί στην 8η. Τη δεκάδα συμπληρώνουν οι Despres και Vasilyev ενώ ο Peterhansel είναι 13ος με διαφορά που αγγίζει τα 14 λεπτά.\nΣτις μοτοσυκλέτες την ειδική κέρδισε ο Walkner (KTM) που ήταν 7ος στην εκκίνηση. Δεύτερος ταχύτερος ήταν ο Brabec (Honda) και τρίτος ο Barreda (Honda). Ο Barreda όμως διατηρήθηκε στην κορυφή της κατάταξης με τον Walkner να ανεβαίνει 2ος και τον Brabec να διατηρεί την 3η θέση που κατείχε και στο τέλος της 1ης μέρας.\nΗ 3η μέρα του αγώνα από το San Juan de Marcona στην Arequipa περιλαμβάνει 467 χιλιόμετρα απλής διαδρομής και 331 χιλιόμετρα ειδικής διαδρομής που εκτυλίσσεται κυρίως σε αμμόλοφους.


Η αναζήτηση βρήκε 2401 εγγραφές\nΣάβ 01 Αύγ 2020, 14:34\nΘέμα: Πλανα Ιουλιου οπως παντα ρηχα\nRe: Πλανα Ιουλιου οπως παντα ρηχα\nΤο τελευταίο πλάνο πλά να ρα.\nΡηχά,ψαρούκλες,μια βολή,ένα ψάρι.\nΗ επιτομή του σύχρονου ψαροντουφεκά.\nΤρί 28 Ιούλ 2020, 22:18\nΤον νου σου γενικά σε καπεταναίους του καλοκαιριού και τουρίστες .... είναι άκρως επικίνδυνοι με τα ενοικιαζόμενα σκάφη, ένας από τους λόγους που σταματάω να ψαρεύω από Ιούλιο μέχρι και Σεπτέμβρη. Έλα ρε Χάρη κ γω κόβω τον Αύγουστο για τον ίδιο λόγο αλλά από Ιούλιο μέχρι Σεπτέμβρη?...Καραντίνα relo...\nΚαλώς ήρθες στους τροπικούς που λέει και ένας φίλος. Αργολικός και καλοκαίρι μονόδρομος η κατηφόρα στα πρώτα ή ακόμα και στα δεύτερα άντα δυστυχώς μιας και τα νερά επιφανείας φτάνουν τους 30 βαθμούς και πολύ πίεση από μπουκάλα όπως πολλά ακόμα μέρη, εκτός από μερικά πονηρά σημεία αποκλειστικά πρωί κ...\nΔευ 27 Ιούλ 2020, 15:22\nΚαθοριστικός παράγοντας είναι η ορατότητα. Αν βλέπεις κανά 2 μέτρα με ένα μονολάστιχο ότι και να περάσει θα το πάρεις εκτός και αν περάσει καμμιά 30άρα λίτσα που και πάλι την παίρνεις. Αν βλέπεις αρκετά μέτρα οπότε θες μεγαλύτερο βεληνεκές τότε το πολύσπαστο είναι μονόδρομος για μένα. Δεν χρειάζεται...\nΤρί 21 Ιούλ 2020, 17:25\nΘέμα: Σαρωνικός,προσοχή λίγο\nRe: Σαρωνικός,προσοχή λίγο\nοκ χαρη,μισος και φυλετικες διακρισεις λεει ο ζαχος,στην δευτερη σελιδα,εκ παραδρομης και οπως το θυμομουν το γραψα,δεν εχει ομως καποια ιδαιτερη διαφορα. Αυτό είναι το ποστάρισμα του Κώστα που ο Ζάχος επισήμανε τους χαρακτηρισμούς. σ'αυτους τους γυφτους αναφερομαι λοιπον! πως θα μπορουσα ν'αναφερο...\nΤρί 21 Ιούλ 2020, 17:05\nΤρί 21 Ιούλ 2020, 17:01\nοχι χαρεα (δυστηχως δεν γνωριζω το ονομα σου),δεν μιλας με ακριβεια.εγινε σαφης αναφορα για λογοκρισια και προωθηση μισους και μισαλοδοξιας.\nθα ήθελα να μου κάνεις κοούτ το κομμάτι που γράφτηκε μιας και εγώ δεν παρατήρισα κάτι τέτοιο.\nΤρί 21 Ιούλ 2020, 16:55\nΕπειδή πάει να ξεφύγει το θέμα, η ΟΔ αναφέρθηκε ΜΟΝΟ και ΜΟΝΟ στον χαρακτηρισμό "γύφτοι" και σε καμμία περίπτωση λογοκρισίας όπως φαίνεται ξεκάθαρα. Στο χωριό μου(φαντάζομαι και σε πολλά ακόμα) τον χαρακτηρισμό τον χρησιμοποιούμε για να μειώσουμε κάποιον και δεν παίρνει διαφορετική ερμηνεία ή χαρακτ...\nΤρί 21 Ιούλ 2020, 09:22\nΔευ 20 Ιούλ 2020, 15:45\nΘέμα: Αμα τριτώσει το κακο ολα καλα\nRe: Αμα τριτώσει το κακο ολα καλα\nΤον ξερω αλλα ελα που διανυκτερευει... Να φτιάξεις μια αλεπότρυπα να την σκαπουλάρεις να μην σε παίρνει ούτε η γυναίκα χαμπάρι,κάτω απο το κομοδίνο να την φτιάξεις. :rotfl: Νομιζω καλυτερα ειναι να πηδαω ταρατσες να βγαινω κανα.δυο τετραγωνα παρακατω :rotfl: Παρκουράκι για ζέσταμα,το ακούω :rotfl:\nΔευ 20 Ιούλ 2020, 14:50\nΔευ 20 Ιούλ 2020, 13:47\nΤον ξερω αλλα ελα που διανυκτερευει...\nΝα φτιάξεις μια αλεπότρυπα να την σκαπουλάρεις να μην σε παίρνει ούτε η γυναίκα χαμπάρι,κάτω απο το κομοδίνο να την φτιάξεις.\nΔευ 20 Ιούλ 2020, 11:15\nΑν μάθουμε να χαλαρώνουμε το σώμα μας τα πόδια κατεβαίνουν μόνα τους στο βυθό χωρίς καμία προσπάθεια. Δοκιμάστε το κάμποσες φορές και θα δείτε ότι Τελικά δεν χρειάζονται. Συμφωνώ απόλυτα με τον Tas. Είχε πάρει ο Τσέλιγκας στην αρχή αλλά μετά από μερικές φορές δεν τα ξαναέβαλε. Τόσα χρόνια ρηχό ψάρε...\nΔευ 20 Ιούλ 2020, 11:02\nΘέμα: Ξανά τόλμησα..!!\nRe: Ξανά τόλμησα..!!\nΔεν ξέρω αν θα είχα ρίξει στην θέα ενός τέτοιου ζωντανού μιας και δεν έχω καμμία εμπειρία με τέτοια ψάρια. Πιστεύω ότι η τύχη έπαιξε καθοριστικό ρόλο,χωρίς να μειώσω την ψαροσύνη σου. Νταξ τα λαβράκια ό νει ρο,τι τούνες και μ@λ@κίες. :D Κρίμα πάντως που δεν το έχεις σε πλάνο θα ήταν απίστευτα εντυπω...\nΔευ 20 Ιούλ 2020, 10:56\nΣου είπα,να βρεις τον γείτονα που σου λέει καλημέρα.\nΕίχαμε μια γειτόνισα η ρουφιάνα κάθε φορά που μας έβλεπε καλό ψάρεμα...μετά βγαίναμε σαν τους κλέφτες από το σπίτι.\nΔευ 13 Ιούλ 2020, 15:50\nΕκεί εσύ τον χαβά σου,όλο να πειράζεις τα κορίτσια\nΤο καινούριο παιχνιδάκι σου έκατσε καλά.\nΚυρ 12 Ιούλ 2020, 16:19\nΧωρίς να το έχω ψαρέψει θα συμφωνήσω με τον Τας,\nπάρε ένα καινούριο όπλο σαν μοντέλο εννοώ το καινούριο,υπάρχει πληθώρα επιλογών.\nΌρεξη να έχεις να δοκιμάζεις λαβές


Περιφέρεια Αττικής - Με επιτυχία εξελίσσεται το πιλοτικό πρόγραμμα διαλογής στην πηγή βιοαποβλήτων Athens Biowaste\nΜε επιτυχία εξελίσσεται το πιλοτικό πρόγραμμα διαλογής στην πηγή βιοαποβλήτων Athens Biowaste\nΜε ιδιαίτερη επιτυχία εξελίσσεται η εφαρμογή του πιλοτικού προγράμματος Athens Biowaste, που αφορά στη διαλογή στην πηγή βιοαποβλήτων (υπολειμμάτων τροφών) από επιλεγμένες περιοχές των Δήμων Αθηναίων και Κηφισιάς και στην επεξεργασία αυτών στο Εργοστάσιο Μηχανικής Ανακύκλωσης και Κομποστοποίησης του ΕΔΣΝΑ στα Λιόσια.\nΉδη από την έναρξη του προγράμματος και με φροντίδα των υπηρεσιών καθαριότητας των δύο δήμων, στις περιοχές Κυπριάδου και Γκάζι στην Αθήνα και στις περιοχές Ν. Ερυθραία, Κεφαλάρι, Καστρί, Κάτω και Nέα Κηφισιά και στο Εμπορικό Κέντρο Κηφισιάς έχει αναπτυχθεί μεγάλο δίκτυο καφέ κάδων διαφόρων μεγεθών, όπου πολίτες και επαγγελματίες έχουν τη δυνατότητα να απορρίπτουν τα παραγόμενα βιοαπόβλητα.\nΟι ποσότητες συλλέγονται και μεταφέρονται σε τακτική βάση στη μονάδα Μηχανικής και Βιολογικής Επεξεργασίας του Ε.Δ.Σ.Ν.Α. όπου υφίστανται επεξεργασία σε ξεχωριστή γραμμή κομποστοποίησης, με στόχο την παραγωγή κόμποστ υψηλής ποιότητας. Σύμφωνα με τις αρμόδιες υπηρεσίες του ΕΔΣΝΑ μέχρι σήμερα έχουν υποστεί επεξεργασία 225.000 κιλά βιοαποβλήτων.\nΤο έργο ATHENS BIOWASTE (www.biowaste.gr) πραγματοποιείται με τη συνεργασία των δύο προαναφερόμενων Δήμων με τον Ε.Δ.Σ.Ν.Α., το Εθνικό Μετσόβιο Πολυτεχνείο και την εταιρεία ΕΠΤΑ ΑΕ-Σύμβουλοι Μελετητές Περιβαλλοντικών Έργων. Χρηματοδοτείται κατά 50 % από το πρόγραμμα LIFE + της Ευρωπαϊκής Ένωσης που είναι το χρηματοδοτικό μέσο της Ευρωπαϊκής Ένωσης για το περιβάλλον.


Ο ΜΑΚΗΣ ΠΑΠΑΔΟΠΟΥΛΟΣ ΕΙΠΕ ΧΘΕΣ ΣΤΟ ΔΗΜΟΤΙΚΟ ΣΥΜΒΟΥΛΙΟ: Γκόνης και Ζοπόγλου χτίζουν καριέρα με τα λεφτά των Καβαλιωτών... - Εβδόμη Ημέρα\nΟ ΜΑΚΗΣ ΠΑΠΑΔΟΠΟΥΛΟΣ ΕΙΠΕ ΧΘΕΣ ΣΤΟ ΔΗΜΟΤΙΚΟ ΣΥΜΒΟΥΛΙΟ: Γκόνης και Ζοπόγλου χτίζουν καριέρα με τα λεφτά των Καβαλιωτών…\nΘύμωσε ο δήμαρχος Καβάλας όταν ο πρόεδρος του δημοτικού συμβουλίου ανέφερε ότι έχει νέο αίτημα των εργαζομένων στο «Βοήθεια στο Σπίτι» και εκνευρισμένος επέπληξε τον Κώστα Πεφάνη ενώπιον όλων.\nΜε αυτά ξεκίνησε χθες η συνεδρίαση του δημοτικού συμβουλίου που έγινε δια ζώσης στην αίθουσα της Δημοτικής Βιβλιοθήκης, κατά την οποία τέθηκε θέμα νομιμότητας της συνεδρίασης, πράγμα που η δημοτική αρχή το πέρασε εξ απαλών ονύχων!\nΚαι μετά πήρε τον λόγο ο δήμαρχος Καβάλας Θόδωρος Μουριάδης όπου έκανε ανάλυση των ραντεβού του στην Αθήνα!\nΕίπε ο κύριος Μουριάδης ότι πήγε στο Υπουργείο Οικονομικών στην Αθήνα για το Κάτω Νοσοκομείο και αυτή τη φορά είπε ότι τα πράγματα πήγαν καλύτερα από την προηγούμενη, χωρίς να εξηγήσει γιατί.\nΤο μόνο που ανέφερε ήταν ότι στην παλιά προγραμματική σύμβαση της θητείας Τσανάκα, που υπήρχε επί υπουργίας Αλεξιάδη (πριν αναδομηθεί) έγιναν αναθεωρήσεις και εξετάζεται από την Νομική Υπηρεσία του Δήμου Καβάλας.\nΠαράλληλα με υπάλληλο συζήτησε για το πέρασμα της Ακτής Καλαμίτσας στον Δήμο Καβάλας, με μια συμφωνία η ΕΤΑΔ να κρατήσει τα καταστήματα και ο Δήμος θα πάρει ένα 30% ή το ανάποδο.\nΣτο Υπουργείο Πολιτισμού η υπουργός Λίνα Μενδώνη, του υποσχέθηκε ότι θα χρηματοδοτηθεί το ΔΗΠΕΘΕ αλλά δεν ξέρουν με ποιο ποσό, ενώ ζήτησε χρηματοδότηση και για το Cosmopolis.\nΟ ίδιος ο δήμαρχος ανέφερε ότι θα κλείσει ραντεβού με την Λίνα Μενδώνη για να συζητήσουν για τις Καπναποθήκες της Καβάλας, ώστε να αλλάξει το νομικό πλαίσιο, αλλά ακόμη δεν ξέρουν πότε θα έχει προκύψει κάτι καινούργιο.\nΣτο Υπουργείο Εμπορίου κατά την επίσκεψή του ο δήμαρχος συζήτησε με υπηρεσιακούς παράγοντες, ώστε να θεσμοθετηθεί η παράλληλη λαϊκή αγορά της Καλαμίτσας γιατί όπως είπε η σοδειά των παραγωγών καταστρέφεται.\nΠήγε και στον Κωστή Χατζηδάκη στο Υπουργείο Ενέργειας, όπου ζήτησε του υπουργού να πιέσει τον ΤΑΡ για το τι θα γίνει με την χρηματοδότηση από το Κράτος του έργου της Ύδρευσης του πρώην δήμου Φιλίππων και του υποσχέθηκε ότι θα στείλει έγγραφο ότι θα το κάνει εν καιρώ.\nΟ ΤΑΡ δεσμεύθηκε είπε ο δήμαρχος ότι θα χρηματοδοτήσει την Περιβαλλοντική Μελέτη για το δίκτυο ύδρευσης των Φιλίππων, ενώ του είπαν ότι σαν σοβαρή εταιρεία που είναι δεν βάζουν χρήματα στο Ταμείο Παρακαταθηκών και Δανείων που αφορούν το έργο. Όταν θα έρθει η ώρα θα ανταποκριθούν!\nΟ κύριος Μουριάδης ανέφερε ακόμη ότι πήγε στον υφυπουργό Εσωτερικών κ. Λιβάνιο για έργα χρηματοδότησης του υπουργείου Εσωτερικών!\nΠήγε στην πολιτική κηδεία του Λευτέρη Ξανθόπουλου και έβγαλε τον επικήδειο λόγο ενώ τόνισε ότι σαν δήμος θα πρέπει να κάνουμε κάτι, μια που ο εκλιπών τίμησε την πόλη του με το έργο του.\nΑναφέρθηκε ότι ο ίδιος, ο πρόεδρος της Δημωφέλεια Τάκης Αγγελίδης και ο Άλκης Ζοπόγλου, σε χώρο στην οδό Φωκίωνος Νέγρη στην Αθήνα, παρουσίασαν την Καβάλα στους δημοσιογράφους μια και το φεστιβάλ Cosmopolis είναι κάτι το πολύ μοναδικό πολιτιστικά για την Καβάλα αν και θα διεξαχθεί με τα μέτρα που θα διεξαχθεί, λόγω κορωνοϊού.\nΑναφέρθηκε και στο ραντεβού που έκανε στο Υπουργείο Ναυτιλίας το οποίο εγκρίνει στον Δήμο το Δημοτικό Λιμενικό Γραφείο Καβάλας για να μπορέσουμε να διεκδικήσουμε τα ορφανά λιμανάκια του Δήμου.\nΓια να γίνει αυτό θα πρέπει να ξεκαθαρίσει η περιουσία του Λιμανιού από τον ΟΛΚ και το ΤΑΙΠΕΔ και από εκεί και πέρα θα διεκδικήσει ο Δήμος το Λιμανάκι των Σφαγείων, το οποίο όμως το έχει στην ιδιοκτησία τους τα Δημόσια Κτήματα.\nΟι παρατηρήσεις Τσανάκα και Παπαδόπουλου και οι «άριστοι του Μουριάδη»!\nΗ πρώην δήμαρχος Δήμητρα Τσανάκα ανέφερε στα εκτός ημερησίας θέματα, ότι δεν είναι θέμα τύπου η συνεδρίαση του Δημοτικού Συμβουλίου, αλλά ουσίας, όπως επεσήμανε ο Άρης Βέρρος. Αυτό δεν πρέπει να ξεπερνά η διοίκηση του Δήμου και ο πρόεδρος του συμβουλίου, ανέφερε.\nΕπίσης για το ραντεβού με την υπουργό Πολιτισμού, που θα έχει ο δήμαρχος η κυρία Τσανάκα του είπε ότι θα πρέπει να ξεκαθαρίσει το θέμα της περιοχής του Φάρου που θα πρέπει να διορθωθεί το τοιχίο.\nΓια το θέμα της Ακτής Καλαμίτσας θα πρέπει να ξέρει ο Δήμος πριν προχωρήσει σε συμφωνία με το ΤΑΙΠΕΔ ότι πιθανόν τα κτήρια που έχει να μην έχουν άδειες (θύμισε και την περίπτωση του προστίμου).\nΠαράπονα εξέφρασε η πρώην δήμαρχος Καβάλας για τον τρόπο που έγινε η «τελετή» παράδοσης παραλαβής του δημοτικού σχολείου του Αγίου Λουκά, με παρόντες τον Αντιπεριφερειάρχη Καβάλας, τον δήμαρχο και άλλους, όπου κανείς δεν σκέφθηκε να καλέσει την ίδια ή κάποιον από όσους εργάστηκαν σε αυτό το έργο.\nΘέμα πιέσεων για τον σιδηρόδρομο θα πρέπει να θέσει ο δήμαρχος τώρα που το ζήτημα είναι σε έξαρση και δεν θα πρέπει να περάσει …στο ντούκου.\nΤέλος ανέφερε και μετέφερε η Δήμητρα Τσανάκα, το κλίμα και την κατάσταση που επικρατεί στα Νομικά Πρόσωπα του Δήμου και ιδιαίτερα στο ΔΗΠΕΘΕ όπου ο πρόεδρός του κύριος Μποζούδης, δεν έδωσε βοήθεια όταν ο καλλιτεχνικός διευθυντής του, Θοδωρής Γκόνης, «τα έβαλε» με φωνές με εκλεγμένο μέλος, την κυρία Κορίνα Πρασσά. Ποιος αναρωτήθηκε η κυρία Τσανάκα, ποιος, ένας δημόσιος υπάλληλος;\nΤα ίδια έγιναν και στη Δημωφέλεια, όπου μπορεί εκεί βέβαια η Αναστασία Ιωσηφίδου να προστατεύσει τον εαυτό της, αλλά αυτό δεν σημαίνει ότι οι «άριστοι» πρόεδροι δεν πρέπει να κρατούν την θέση τους… και το κυριότερο δεν θα πρέπει να στραγγίσουμε τα νομικά πρόσωπα του Δήμου μας!\nΟ Μάκης Παπαδόπουλος αναφέρθηκε στην αλαζονική συμπεριφορά του δημάρχου που υποβαθμίζει τον θεσμό.\nΑναφερόμενος στον πρόεδρο του δημοτικού συμβουλίου, Κώστα Πεφάνη, είπε ότι ο ίδιος φταίει για το αλαλούμ που επικρατεί στις συνεδριάσεις και κανείς άλλος.\nΕκεί ο Κώστας Πεφάνης, είπε ότι …συγνώμη που είμαι πολύ δημοκρατικός!\nΟ κύριος Παπαδόπουλος αναφέρθηκε στην προσβλητική συμπεριφορά των Θοδωρή Γκόνη και Άλκη Ζοπόγλου που χτίζουν καριέρα με τα λεφτά των Καβαλιωτών, βοηθώντας τους φίλους και τους συγγενείς τους.\nΕΦΗΜΕΡΙΔΑ 7Η ΜΕΡΑ Ιούνιος 26, 2020